laion/Wikipedia-Exotic huggingface dataset:
פרידר

פרידר (בגרמנית: Frieder) הוא שם משפחה יהודי אשכנזי שנגזר מהשם הפרטי פרידריך. האם התכוונתם ל... אברהם אבא (ארמין) פרידר – ממייסדי קבוצת העבודה בסלובקיה דנה פרידר – שחקנית, רקדנית ודוגמנית ישראלית ישראל פרידר – איש עסקים ישראלי עמנואל אלימלך פרידר
חומצה פולינית

חומצה פולינית היא תרופה, המשמשת להפחתת תופעות רעילות (באנגלית: toxic effects), אשר עשויות להיגרם בעקבות מתן תרופות כימותרפיות, כגון מתוטרקסט ו-5-פלואורואוראסיל, לטיפול בסרטן. החומצה הפולינית היא נגזרת כימית של חומצה פולית. החומצה יכולה לעבור לנגזרות אחרות של חומצה פולית, ללא צורך באנזים DHFR, שאותו תרופות כמו המתוטרקסט מדכאות. בשל כך הסינתזה הטבעית של פורין לפירימידין לא נעצרת, והשכפול התקין של DNA ושעתוק ה-RNA בתא יכולים להימשך. התרופה ניתן לחולה באמצעות עירוי או דרך הפה. התרופה נפלטת מהגוף באמצעות שלפוחית השתן. חומצה פולינית (לויקובורין) באתר StatPearls של ארגון ה-National Institute of Health ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גביע לייבר 2023

גביע לייבר 2023 (באנגלית: 2023 Laver Cup) היה המהדורה השישית של גביע לייבר, טורניר טניס שנתי המפגיש את "נבחרת אירופה" (Team Europe) מול "נבחרת העולם" (Team World). הטורניר נערך על משטח קשה ברוג'רס ארנה בוונקובר, קנדה, בין 22 ל-24 בספטמבר 2023. נבחרת העולם זכתה בגביע בפעם השנייה ברציפות לאחר ניצחון 13–2 על נבחרת אירופה. ניצחון ביום הראשון היה שווה נקודה אחת, ביום השני שתי נקודות וביום השלישי שלוש נקודות. הקבוצה הראשונה שהגיעה ל-13 נקודות ניצחה. מכיוון שנדרש שביום השלישי של הטורניר שוחק רק משחק אחד, לאחר טקס הענקת הגביעים שוחק משחק זוגות נוסף בין נבחרת אירופה לנבחרת העולם, בו ניצחו שחקני העולם. ספורטאים מרוסיהרוסיה ומבלארוסבלארוס התחרו ללא דגל דירוג מוגן בפעם השנייה ברצף: העולם ניצח בגביע לייבר, באתר ערוץ הספורט, 25 בספטמבר 2023 שיטת המשחקים, באתר גביע לייבר
דן רביב (עיתונאי אמריקאי)

דן רביב (באנגלית: Dan Raviv; נולד ב-1954) הוא עיתונאי ומחבר ספרי עיון אמריקאי. רביב נולד בניו יורק ב-1954. הוא בוגר אוניברסיטת הרווארד. ב-1974 הצטרף לרשת CBS News בתחנת הרדיו שלה בבוסטון (WEEI). ב-1976 עבר ל-WCBS Newsradio בניו יורק, ולאחר מכן לדסק החדשות של הרדיו ברשת בניו יורק. תחילת הקריירה שלו בשידור הייתה משימתו במשרד של CBS בתל אביב, מ-1978 עד 1980, ואחריה שתים עשרה שנים ככתב רדיו במשרד בלונדון. שם החל להופיע מדי פעם ב-CBS TV. הוא עבד במשרד במיאמי מ-1993 עד 1997, ולאחר מכן מונה לכתב לאומי ביחידת הרדיו ב-CBS News בוושינגטון די. סי.. עד 21 בינואר 2017, רביב היה מנחה של תוכנית מגזין רדיו שבועית, CBS News Weekend Roundup. ב-2017 הצטרף ל-i24NEWS עם השקת ערוץ של הרשת בארצות הברית, והיה הכתב הבכיר של הרשת בוושינגטון עד 2020. רביב הוא גם מחברם של ספרי עיון אחדים, בהם ארבעה שכתב בשיתוף עם העיתונאי הישראלי יוסי מלמן. שותפות עוינת: הקשרים הסודיים בין ישראל וירדן (ביחד עם יוסי מלמן), הוצאת ידיעות אחרונות, 1987. מרגלים לא מושלמים: סיפורו של המודיעין הישראלי, (ביחד עם יוסי מלמן), ספרית מעריב, 1990. שותפים לדבר מעשה: בתוככי הברית הישראלית אמריקנית (ביחד עם יוסי מלמן), ספרית מעריב, 1994. מלחמות הצללים: המוסד וקהילת המודיעין (ביחד עם יוסי מלמן), הוצאת ידיעות ספרים, 2012. Comic Wars, על עלייתה של מארוול אנטרטיינמנט מפשיטת רגל. דן רביב, ברשת החברתית פייסבוק דן רביב, ברשת החברתית אקס (טוויטר) דן רביב, ברשת החברתית LinkedIn מאמרי דן רביב בשבועון Time (באנגלית) גד יעקבי, המלצה - ספר: "שותפות עוינת". יוסי מלמן,, חדשות, 25 באוקטובר 1987
ברם

האם התכוונתם ל... בראם – סדרת טלוויזיה בריטית לילדים קבוצת ברמ – חברה ישראלית אישים: אלפרד ברם – זואולוג גרמני יוזף ברם – איש צבא גרמני רנדולף ל. ברהם – היסטוריון ופוליטולוג אמריקאי יהודי-הונגרי שחר ברם – סופר ומשורר ישראלי ברעם ברום
בסיס חיל האוויר ונדובר

בסיס חיל האוויר ונדובר (באנגלית: Wendover Air Force Base) הוא בסיס טיסה לשעבר של חיל האוויר של ארצות הברית במדינת יוטה. במהלך מלחמת העולם השנייה הוא שימש כבסיס אימונים עבור צוותי המפציצים בואינג B-17 מבצר מעופף וקונסולידייטד B-24 ליברייטור. הבסיס היה גם אתר האימונים של קבוצת הטייסות המעורבת 509 (אנ'), יחידת טייסי בואינג B-29 סופרפורטרס שהטילה את פצצות האטום על הירושימה ועל נגסאקי. לאחר המלחמה המשיך ונדובר לשמש בסיס אימונים, מטווח ירי וכמתקן מחקר. הוא נסגר על ידי חיל האוויר ב-1969 והועבר לבעלות העיר ונדובר (אנ') ב-1977. מחוז טואל (אנ') קיבל את הבעלות על שדה התעופה ועל מבני הבסיס ב-1998 והוא ממשיך להפעיל אותו כשדה תעופה ציבורי. מדיה וקבצים בנושא בסיס חיל האוויר ונדובר בוויקישיתוף Wendover Air Base, UT, National Park Service
ארמון הלימוד העממי הגדול

ארמון הלימוד העממי הגדול (הנגול: 인민대학습당; הנג'ה: 人民大學習堂 - ‏Inmin Daehak Seupdang) הוא הספרייה הלאומית של הרפובליקה הדמוקרטית העממית של קוריאה הממוקם בעיר הבירה פיונגיאנג. המבנה נמצא בכיכר קים איל סונג על גדותיו של נהר טאדונג. לפני בנייתו של ארמון הלימוד בתור ספרייה לאומית שימשה ספריית המדינה בפיונגיאנג, היא נוסדה בשנת 1945 והאוסף שלה כלל מיליון וחצי פריטים. ארמון הלימוד נבנה בסגנון קוריאני מסורתי, בנייתו נמשכה 21 חודשים והסתיימה באפריל 1982 לכבוד יום הולדתו ה-70 של קים איל סונג. הספרייה נמצאת ברכזה של עיר הבירה, ברובע המרכזי של פיונגיאנג, קרוב לאספת העם העליונה. ממול לספרייה נמצא מגדל ג'וצ'ה, דבר זה אמור לחזק את הקשר בין העם של צפון קוריאה לאידאולוגיה של ג'וצ'ה. עבור סיקור תקשורתי נרחב, בניין הספרייה נראה לעיתים קרובות בנאומים, תהלוכות צבאיות וגרעיניות, והופעות לכבוד חגים לאומיים. הארמון נפתח כדי לשמש בתור "מרכז לפרויקט האינטלקטואליזציה של כלל החברה ומקדש למידה לכל העם". מלבד תפקיד הספרייה הארמון, כשמו כן הוא משמש כמוסד לימודי. במקום מתקיימות הרצאות בנושאים שונים, כאן מועברים קורסי העשרה לפקידים ומדענים. שדרת הפקידות הבכירה של צפון קוריאה עוברת השתלמויות בארמון. כמו כן מתקיימים כאן קורסי שפות זרות הפתוחים לקהל הרחב. הוא משמש כמרכז הלאומי למחקר והלימוד של רעיונותיה של אידאולוגיית ג'וצ'ה. האוסף כולל 10,800 מסמכים, ספרים ומדריכים אשר נכתבו על ידי קים איל סונג, כמו כן הספרייה כוללת כתביו של קים ג'ונג איל. הגישה אל הפרסומים זרים הנמצאים באוסף הספרייה מותרת באישור מיוחד בלבד. אוסף הספרייה הוא מגוון. היא מקבלת עותק חובה של כל הפרסומים במדינה, קיים חילוף ספרים בינלאומי. חוץ מזה, ארמון הלימוד הינו מוסד הפקדה של פרסומיהם של אונסק"ו, או"ם וארגון הבריאות העולמי. נכון לשנת 2007 האוסף כלל 20 מיליון פריטים. ספרות מדעית וטכנית נמצאת באוסף מיוחד שמחולק לפי עקרונות לשוניים וגאוגרפיים. לארמון הלימוד ישנו שטח כולל של 100,000 מ"ר ו-600 חדרים. הספרייה יכולה להכיל עד 30 מילון ספרים. כאן ישנם 10 חדרי קריאה עבור 5,000 קוראים, כמו כן ישנם 17 אולמות לשימוש במחשבים ומספר כיתות לימוד לצורך הרצאות המתקיימות בארמון. במקום פועלת אפשרות לשליחת ספרים בדואר, אפשרות זו משמשת קוראים פרטיים, מפעלים, מוסדות מדע ומחקר, מוסדות חינוך ומוסדות אחרים. Kosciejew, Marc (2009). "Inside an Axis of Evil Library: A First-Hand Account of the North Korea Dear Leader's Library System Part One" (PDF). Feliciter. 55 (4): 167–170. Корейской Народно-Демократической Республики Национальная библиотека / Л. Н. Нагаева // Библиотечая энциклопедия / Рос. гос. б-ка ; гл. ред. Ю. А. Гриханов. — М. : Пашков дом, 2007. — С. 525. — 1300 с. — ISBN 5-7510-0290-3. מדיה וקבצים בנושא ארמון הלימוד העממי הגדול בוויקישיתוף אתר האינטרנט הרשמי של ארמון הלימוד העממי הגדול Корейской Народно-Демократической Республики Национальная библиотека / Л. Н. Нагаева // Библиотечая энциклопедия / Рос. гос. б-ка ; гл. ред. Ю. А. Гриханов. — М. : Пашков дом, 2007. — С. 525. — 1300 с. — ISBN 5-7510-0290-3. Portal, Jane; British Museum (2005). Art under control in North Korea. Reaktion Books. p. 97. ISBN 978-1-86189-236-2. French, Paul (2007). North Korea: the paranoid peninsula--a modern history2 (2 ed.). Zed Books. p. 299. ISBN 978-1-84277-905-7.
יו ג'ון קייסי

יו ג'ון "פאט" קייסי (באנגלית: Hugh John "Pat" Casey;‏ 7 ביוני 1898 – 30 באוגוסט 1981) היה קצין בצבא ארצות הברית בדרגת מייג'ור גנרל. ב-1918 סיים את לימודיו באקדמיה הצבאית של ארצות הברית והשתתף בכיבוש חבל הריין במהלך מלחמת העולם הראשונה. לאחר מכן למד באוניברסיטה הטכנית של ברלין וקיבל תואר דוקטור בהנדסה. בראשית מלחמת העולם השנייה היה מעורב בתוכנית הבנייה העצומה. ההישג הבולט ביותר שלו היה מעורבותו בעיצוב הפנטגון, בניין המשרדים הגדול ביותר בעולם. קייסי שירת כמהנדס הראשי של גנרל הצבא דאגלס מקארתור במהלך המערכה בגינאה החדשה, המערכה בפיליפינים (1944–1945) והכיבוש האמריקאי של יפן. בקרב לייטה היה ראש פיקוד התמיכה של הצבא, שהיה אחראי על כל פעילויות הבנייה והלוגיסטיקה במרחב הקדמי. הוא קיווה להיות המהנדס הראשי של חיל ההנדסה (אנ'), אבל הנשיא הארי טרומן פסח עליו. ב-1949 סיים את שירותו הצבאי. מאוחר יותר היה יושב ראש רשות התעבורה של העיר ניו יורק בין השנים 1953 ל-1955. מדיה וקבצים בנושא יו ג'ון קייסי בוויקישיתוף יו ג'ון קייסי, באתר "Find a Grave" (באנגלית) Biography of Major-General Hugh John Casey (1898 – 1981), The Generals of WWII
הקאסה-גרנדה: הסרט

הקאסה-גרנדה: הסרט (באנגלית: The Casagrandes Movie) הוא סרט קומדיה ופנטזיה אפלה מונפש אמריקאי, אשר משמש כסיום סדרת הטלוויזיה "הקאסה-גרנדה" שהיא ספין אוף לסדרה "הרעשנים". הסרט בוים על ידי מפתח שותף של הסדרה, מיגואל פוגה, והופק על ידי Nickelodeon Movies. עלילת הסרט עוקבת אחר רוני-אן, שמהלך טיול משפחתי במקסיקו היא משחררת בטעות חצי אלה שנלכדה לפני זמן רב בהרים. לאחר שהוכרז לעיתונאות באפריל 2023, הסרט הופץ ברחבי העולם בשירות הסטרימינג נטפליקס ב-22 במרץ 2024, בין היתר בישראל בדיבוב עברי. אורך הסרט הוא 81 דקות. סרט זה הוא הסרט באורך מלא השני שמונפש והרביעי סך הכל בזיכיון "הרעשנים", לאחר הסרט המונפש "סרט הרעשנים" וסרטי הלייב אקשן "הרעשנים: חג המולד" ו-"A Really Haunted Loud House". רוני-אן מתכננת לחגוג את יום הולדתה ה-12 בפארק שעשועים יחד עם חברתה הטובה סיד. למורת רוחה של רוני-אן, משפחתה מפתיעה אותה בטיול למקסיקו, דבר שמונע ממנה לחגוג יחד עם חברתה. במהלך הטיול, רוני-אן נחושה להוכיח שהיא בוגרת, דבר שגורם לה בטעות לשחרר חצי אלה בשם פונגווארי שנלכדה לפני זמן רב בהרים. מעשה זה מסבך אותה בצרות, אך היא מצליחה להתמודד עם ההשלכות יחד עם משפחתה. הדיבוב העברי בוים על ידי נינה אמיר, והופק על ידי תומר קאופמן, דן שצברג, טוני ברמן ואמי בכר. בנוסף דיבבו בדיבוב העברי אורנה כץ, מאיה לבני, הללי היבש והילה קאופמן. "הקאסה-גרנדה: הסרט", במסד הנתונים הקולנועיים IMDb (באנגלית) "הקאסה-גרנדה: הסרט", באתר נטפליקס צוות האתר, Nickelodeon Announces 'The Casagrandes Movie', באתר !NickALive‏, 4 באפריל 2023 אייל כהן, אלה התכנים שמגיעים לנטפליקס במרץ 2024, באתר TGspot‏, 23 בפברואר 2024
Hounds of Love

Hounds of Love הוא אלבום האולפן החמישי של המוזיקאית האנגלייה קייט בוש, שיצא לאור ב-16 בספטמבר 1985 בהוצאת חברת התקליטים EMI רקורדס. הוא זכה להצלחה מסחרית וסימן את חזרתה לעין הציבור לאחר המכירות הנמוכות של אלבומה הקודם, The Dreaming מ-1982. הסינגל המוביל מתוך האלבום, "Running Up That Hill (A Deal with God)", הפך לאחד הלהיטים הגדולים ביותר של בוש, והיה לשירה השני שדורג במקום הראשון בממלכה המאוחדת ביוני 2022. הצד הראשון של האלבום כלל שלושה סינגלים נוספים, "Cloudbusting",‏ "Hounds of Love" ו-"The Big Sky". הצד השני, ששמו The Ninth Wave, מגולל סיפור אודות אישה שנסחפת לבדה בים בלילה. Hounds of Love זכה לשבחי המבקרים הן בביקורות עכשוויות והן בביקורות רטרוספקטיביות. הוא נחשב על ידי מעריצים ומבקרי מוזיקה רבים לאלבום הטוב ביותר של בוש, ונבחר באופן קבוע לאחד האלבומים הגדולים בכל הזמנים. הוא היה לאלבומה השני של בוש שהגיע לראש מצעד האלבומים הבריטי, ובארצות הברית דורג ב-40 העליונים במצעד הבילבורד 200. Hounds of Love הוא אלבום האולפן הנמכר ביותר של בוש, לאחר שקיבל את תואר הפלטינה הכפולה על 600,000 עותקים שנמכרו ממנו בממלכה המאוחדת, ועד שנת 1998 הוא נמכר בלמעלה מ-1.1 מיליון עותקים ברחבי העולם. האלבום הועמד בטקס פרסי המוזיקה הבריטית לשנת 1986 בקטגוריית "האלבום הבריטי הטוב ביותר", בו הייתה בוש מועמדת גם בקטגוריית "האישה הבריטית הטובה ביותר" ו"הסינגל הבריטי הטוב ביותר" עבור "Running Up That Hill". בשנת 2022, האלבום נכנס מחדש למצעדים שונים, והגיע למקום הראשון במצעד האלבומים האלטרנטיביים המובילים של בילבורד, עקב הופעתו של "Running Up That Hill" בסדרה "דברים מוזרים" של נטפליקס. מידע על האלבום Hounds of Love באתר MusicBrainz מידע על האלבום Hounds of Love באתר AllMusic האלבום Hounds of Love באתר Discogs האלבום Hounds of Love באתר ספוטיפיי האלבום Hounds of Love באתר יוטיוב ארט פופ • פופ מתקדם • ארט רוק • רוק מתקדם • הגל החדש Smith, Robin (14 September 1985). "From Hills to Hounds". Record Mirror. p. 4. ISSN 0144-5804. Roberts, David, ed. (2006). British Hit Singles & Albums (19th ed.). London: Guinness World Records. pp. 400–401. ISBN 978-1-904994-10-7. Fitzgerald Morris, Peter (1997). Hounds of Love (CD booklet). Kate Bush. London: EMI. p. 3. BPI Awards - bpi, web.archive.org, ‏2017-09-09 "100 Greatest Albums Ever". Q. No. 137. February 1998. pp. 37–68. Kevin Rutherford, Kate Bush Earns First Billboard No. 1 Album Thanks to ‘Stranger Things’ Boost, Billboard, ‏2022-06-07 (באנגלית אמריקאית)
ערגליות

ערגליות הן עוגיות גליליות ממולאות במחית המיוצרות על ידי חברת "אסם" משנת 1976. העוגיות יוצרו לראשונה בשנת 1976 על ידי מגדניית ערגל. ב-1982 אסם רכשה את מגדניית ערגל. לאורך השנים, יוצרו ערגליות במילוי בטעמי תות, שוקו, תמרים, תפוז, תפוח, מייפל, משמש, פטל, אננס, דובדבן. לרגל ראש השנה של שנת 2023, "אסם" החזירה לשוק את ערגליות התמרים במהדורה מוגבלת. את אריזת הערגליות בייצור ערגל תחת מותג פרומין עיצב אריה סולומון. אכילת ערגליות מזוהה עם דמותו של שאולי מהתוכניות ארץ נהדרת והפרלמנט. ערגליות, באתר אסם-נסטלה היסטוריה, באתר אסם-נסטלה היאלי יעקבי-הנדלסמן, כדאי? טעמנו את הערגליות בטעם תפוח, באתר ישראל היום, 12 בספטמבר 2019 היאלי יעקבי-הנדלסמן, למה זה טוב? ערגליות בטעם תפוז, באתר ישראל היום, 6 בפברואר 2020 יניב גרנות‏, הערגליות הוותיקות החליטו לחגוג את ראש השנה. זאת התוצאה, באתר וואלה, 7 בספטמבר 2023 אריזה, ערגליות, באתר מרכז שנקר לחקר העיצוב בישראל
קבוצת ה-WNBA של פורטלנד

קבוצת ה-WNBA של פורטלנד היא קבוצת כדורסל נשים אמריקאית עתידית מפורטלנד, אורגון, הצפויה לשחק החל מ-2026 בליגת ה-WNBA. זוהי קבוצת ה-WNBA השנייה מפורטלנד, אחרי פורטלנד פייר (אנ') שהוקמה בשנת 2000 אך התפרקה כעבור שלוש עונות בלבד. הקבוצה תשחק במודה סנטר בעיר, אולמה הביתי של קבוצת הכדורסל פורטלנד טרייל בלייזרס מה-NBA, ותהיה קבוצת ההרחבה השנייה שתצטרף לליגה בשנה זו, יחד עם קבוצת ה-WNBA של טורונטו, והשלישית בתוך שנתיים לצד גולדן סטייט ואלקיריז שתצטרף ב-2025. פורטלנד הייתה בעבר בית לשתי קבוצות כדורסל נשים מקצועיות, אך שתיהן התקיימו רק במשך שלוש שנים: פורטלנד פאוור, ששיחקה בליגת ה-ABL בשנים 1996–1998, ופורטלנד פייר, ששיחקה בליגת ה-WNBA בשנים 2000–2002. בפברואר 2023 ביקרה נציבת ה-WNBA קתי אנגלברט בבר ספורט הנשים The Sports Bra בעיר, במפגש שארגן חבר הסנאט של ארצות הברית מאורגון רון ויידן ובו השתתפו נציגי קבוצות ספורט רבות מהעיר: פורטלנד טרייל בלייזרס מה-NBA, פורטלנד ת'ורנס מה-NWSL וקבוצות הנשים בכדורסל המכללות של אוניברסיטת אורגון ואוניברסיטת המדינה של אורגון. מטרת המפגש הייתה להוכיח את תמיכתה של העיר בכדורסל ובספורט נשים בכלל. באוקטובר 2023 הייתה אמורה הליגה להכריז רשמית על הקבוצה מפורטלנד בבעלות מיליארדר הטכנולוגיה קירק בראון, אך התוכניות בוטלו מספר ימים לפני ההודעה המתוכננת ב-26 באוקטובר בעקבות פרישתו של בראון מהמיזם. על פי הדיווחים, הנציבה אנגלברט לא הייתה מרוצה מהמיתוג שבחר בראון לקבוצה ומהשם רוז סיטי רויאלטי (Rose City Royalty) שהציע, וכן נמצא שחלקו של בראון בבעלות חברת לבראון ולליגה היו חילוקי דעות לגבי מיתוג השם של הקבוצה, כאשר בראון רצה שהקבוצה תיקרא "מלכות העיר הוורדים", אך אנגלברט "היה לא בנוח" עם הרעיון הזה. הליגה מצאה גם את חלק הבעלות של בראון בחברת אימוני הכדורסל Shoot 360 כניגוד עניינים אפשרי. ב-18 בספטמבר 2024 הוכרז כי העיר פורטלנד קיבלה באופן רשמי זיכיון שיהיה הקבוצה ה-15 בליגת ה-WNBA ויתחיל לשחק ב-2026. הקבוצה תהיה בבעלות ליסה בהת'אל מיראג' ואחיה אלכס בהת'אל דרך חברת RAJ Sports, המהווה גם את הבעלים של קבוצת כדורגל הנשים פורטלנד ת'ורנס מה-NWSL ומשקיעה בקבוצת ה-NBA סקרמנטו קינגס. האחים בהת'אל שילמו לליגה 125 מיליון דולר אמריקאי, ויכהנו במועצת המושלים (הדירקטוריון) של הליגה (ליסה כבעלת שליטה ואלכס כמושל חלופי). אתר האינטרנט הרשמי של קבוצת ה-WNBA של פורטלנד (באנגלית) קבוצת ה-WNBA של פורטלנד, ברשת החברתית אינסטגרם Portland is in the running for a WNBA team, Oregon Public Broadcasting, ‏7 בפברואר 2023 Commissioner: Consideration of WNBA expansion to Portland on hold, ESPN, ‏1 בנובמבר 2023 How the WNBA-to-Portland plans fell apart days before expected announcement, Oregon Live, ‏2 בנובמבר 2023 Portland, Oregon Awarded WNBA’s 15th Franchise, ליגת ה-WNBA, ‏18 בספטמבר 2024 WNBA awards Portland an expansion franchise that will begin play in 2026, Associated Press, ‏18 בספטמבר 2024
חברה (אקולוגיה)

באקולוגיה, המונח חברה, מתייחס לסך כל האוכלוסיות של אורגניזמים (למשל כל בעלי החיים, כל החיידקים, כל הצמחים וכו') הנמצאות יחד באותו זמן, באותו בית גידול ובאותו מרחב גאוגרפי. החברה אם כן, הוא מונח המקפל בתוכו קבוצת אורגניזמים, במרחב מסוים, בזמן מסוים ובמכלול מסוים של תנאי סביבה. החברה יוצרת דגם שחוזר על עצמו, כלומר באותו צירוף של תנאים ובמרחקים גאוגרפיים קטנים נמצא את אותו צירוף של אוכלוסיות, באותן פרופורציות. כך למשל החברה בהרי ירושלים דומה לחברה שבכרמל. חלק מהחוקרים מפרקים את מונח החברה לקבוצות נפרדות של אורגניזמים ומתייחסים אל חברת הצמחים, או אל חברת בעלי החיים בנפרד וכן הלאה. חברת חלוץ היא חברה המיישבת בית-גידול ריק לגמרי מיצורים חיים, או משרידים של יצורים חיים. זוהי החברה הראשונה בטור הסוקצסיוני. לעיתים משתמשים במושג זה באופן שגוי, כאשר באים לתאר את החברה הראשונה המתיישבת בבית גידול מעשה ידי אדם (שולי כביש, שדה נטוש וכו'). במקומות כאלה יש על פי רוב שרידים של יצורים חיים, ולכן חברה שמיישבת אותו ראשונה, אינה חברת חלוץ אמיתית. בהשוואה למינים אחרים בטור הסוקצסיוני מיני הצמחים של חברת החלוץ מתאפיינים על פי רוב בכושר תחרות נמוך, כושר הפצה גבוה, גודל קטן ומחזור חיים קצר. חברת קיימא היא חברה שנמצאת באמצע הטור הסוקצסיוני ומתקיימת במשך זמן שהוא ארוך בהרבה ממשך החיים הממוצע של הפרטים ממינים הבונים אותה, אך היא אינה חברת השיא. משך החיים של חברת קיימא הוא לפחות כמה דורות של המינים מאריכי החיים ביותר הבונים אותה. חברה כזו נמצאת בשיווי משקל לא יציב עם הסביבה ותפנה לבסוף את מקומה לחברה הבאה בטור הסוקצסיוני. חברת קיימא מקיימת מנגנון של עיכוב המונע לזמן ארוך את כניסתה של החברה הבאה בטור. דוגמה: חברת סירה קוצנית הגדלה על טרסות חקלאיות נטושות בהרי יהודה. חברת שיא היא החברה האחרונה בטור סוקצסיוני. זוהי חברה שנמצאת בשווי-משקל יציב עם כל הגורמים, ביוטיים וא-ביוטיים, של סביבתה. קיומה של חברת שיא מותנה בתנאי סביבה יציבים, שאינם משתנים עם הזמן, לטווח זמן ארוך מאוד - ארוך מהרבה משכי דור של צורות החיים הגדולות ומאריכות החיים ביותר הנוכחות בחברה. לדעת חוקרים רבים אין בנמצא חברת שיא, וזהו מצב תאורטי בלבד, המשמש אותנו לבדיקה של תהליכים שעוברים על הצמחייה. כאשר משווים בין המינים שבונים את חברת השיא למינים של שלבים מוקדמים יותר בטור הסוקצסיוני, מוצאים כי על פי רוב המינים של חברת השיא הם בעלי כושר תחרות גבוה, כושר הפצה נמוך, גדולים, בעלי ביומסה גבוהה ומאריכי חיים לעומת האחרים. מין מגדיר מין מבדיל מדיה וקבצים בנושא חברה בוויקישיתוף חברה, באתר אנציקלופדיה בריטניקה (באנגלית)
לאיוש קמן

לאיוש קמן, במקור קוֹהְן, הגרסה האוסטרית-הונגרית לכהן, בהונגרית: Kemény Lajos;‏ אויפשט, 27 במרץ 1882 – ? המאה ה-20) היה כימאי טקסטיל יהודי-הונגרי, תעשיין בעל מפעלים, בעל תואר "יועץ ממשלתי ראשי". הוא היה המייסד או ממייסדי תעשיית צביעת הטכסטיל ההונגרית המודרנית ונשיא איגוד המהנדסים של הונגריה. ניספה בשואה במועד ובמקום בלתי ידועים. לאיוש קוהן (כהן) נולד במשפחה יהודית כבנם של פטר קוהן (1834–1884), מורה מהעיר אבה בהונגריה ושל רגינה וינטרשטיין (1842–1924) סוחרת כובעים. לאחר שסיים את לימודיו בתיכון, המשיך את לימודיו במחלקה לכימיה של האוניברסיטה המלכותית הממלכתית של הונגריה למדעים שימושיים, שאותם סיים ב-1903.(אוניברסיטת בודפשט לטכנולוגיה ולכלכלה) בחופשות הקיץ עבד במפעל להדפסות על קרטון באוסטריה. מפעל זה העסיק אותו ככימאי לאחר שסיים את לימודיו. לאחר מכן נסע לגרמניה, שם קיבל עבודה באחד ממפעלי הצבע הגדולים במדינה. גרמניה הייתה אז מרכז התעשייה הכימית העולמית והמובילה בתחום זה. חברת התעשייה והמסחר להדפסה על קרטון שנוסדה בהונגריה ב-1906, הזמינה אותו מחו"ל למפעל שלה באובודה והעסיקה אותו ככימאי צבע. הוא עבד במקום זה חמש שנים כמנהל המפעל וצייד את המפעל במכונות הטקסטיל החדישות ביותר. ב-1911 הוא קנה את מפעל לצביעה בכחול בן יותר מ-100 שנה של "Finály Simon Fia", וכמה שנים לאחר מכן הקים באובודה מפעל משלו לצביעה וגימור בכחול. בנוסף למפעל עסק גם בחקלאות וניהל רפת גדולה משלו. בשנת 1928 נבחר לאחד מחברי הנהלת לשכת המהנדסים. הוא כיהן כנשיא "האיגוד הטכני הלאומי" (איגוד המהנדסים של הונגריה) מספר פעמים. ב-1931 מונה ליועץ הראשי לממשלה. רעייתו הייתה פרנצישקה וגנר, איתה התחתן ב-4 ביוני 1908 בטרזווארוש, בודפשט. הוא ואשתו נראו לאחרונה ב-28 באפריל 1944. ביוגרפיה של לאיוש קמן (מרץ-אפריל 1929) כתב עת טכני, 1-3 גישה מקוונת (דרוש מנוי או הרשמה) בית חרושת לצבע כחול שקיים מאה שנה (30 בינואר 1911.) תעשייה כימית, גיליון מספר 2. גישה מקוונת (דרוש מנוי או הרשמה) Kényszerből vándorló pihenők – Az óbudai zsidó temetők históriája (תולדות בתי הקברות היהודים של אובודה) Az engedélyt tartalmazó BM rendelet száma/évszáma: 60426/1903 Forrás: MNL-OL 30797. mikrofilm 601. kép 2. karton Névváltoztatási kimutatások 1903. év 29. oldal 2. sor "Kohn Péterné Winterstein Regina halotti bejegyzése a Budapest III. kerületi polgári halotti akv. 839/1924. folyószáma alatt". נבדק ב-2020-01-12. Kemény Lajos kormányfőtanácsos (1931. december 1.) Műszaki Lap, 1. o. Online elérés "Házasságkötési bejegyzése a Budapest VI. kerületi polgári házassági akv. 679/1908. folyószáma alatt". נבדק ב-2020-01-12. 59.358/1947. szám (1948. április 24.) Magyar Közlöny ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאיוש קמן".
אייזק קול פאוול

אייזק קול פאוול (באנגלית: Isaac Cole Powell; נולד ב-30 בדצמבר 1994) הוא שחקן וזמר אמריקאי. הוא גילם את התפקיד של דניאל בבכורה המחודשת של המחזמר "פעם אחת באי הזה". בהמשך לכך, לוהק לתפקידו של טוני בבכורה המחודשת של "סיפור הפרברים" ב-2020. בין השנים 2020–2022 השתתף בסדרה "אימה אמריקאית" ("דאבל פיצ'ר" ו"ניו יורק"). פאוול גדל בגרינסבורו, קרוליינה הצפונית, והוא הצעיר מבין שלושה ילדים שנולדו לוויל וטרי פאוול – שלוש פעמים אלוף העולם בקרוספיט. אביו ממוצא אינדיאני ואפרו-אמריקאי. אחותו, ג'סיקה פאוול, היא מאמנת אישית מוסמכת בסטודיו הכושר של אביהם ומופיעה ב-My Big Fat Fabulous Life של TLC כמאמנת הכושר של ויטני. פאוול החל לשחק בחטיבת הביניים בתיאטרון הקהילתי של גרינסבורו. הוא למד באקדמיה של פיליפ ג'יי ויבר, בית ספר תיכון לאמנויות הבמה, לפני שעבר לתוכנית פנימייה בבית הספר לאמנויות של אוניברסיטת קרוליינה הצפונית (UNCSA) במהלך השנה האחרונה שלו בתיכון. הוא סיים את לימודיו ב-UNCSA עם תואר במשחק במאי 2017. פאוול הומוסקסואל מוצהר, והוא יצא מהארון בגיל 16. בשנת 2016, פאוול פגש את השחקן, וסלי טיילור, כאשר זה ביקר בבית הספר לאמנויות באוניברסיטת קרוליינה הצפונית, שם פאוול השתתף בתוכנית התיאטרון של בית הספר. לאחר מכן השניים החלו במערכת יחסים ב-2017 והתארסו במאי 2019. השניים סיימו את מערכת היחסים שלהם ב-2021. אייזק קול פאוול, ברשת החברתית פייסבוק אייזק קול פאוול, ברשת החברתית אינסטגרם אייזק קול פאוול, במסד הנתונים הקולנועיים IMDb (באנגלית) אייזק קול פאוול, באתר ספוטיפיי אייזק קול פאוול, באתר MusicBrainz (באנגלית) אייזק קול פאוול, באתר Discogs (באנגלית) "Once on This Island – Cast And Creative". Once On This Island. נבדק ב-3 ביוני 2018. {{cite web}}: (עזרה)(הקישור אינו פעיל, February 2023) Rooney, David. "West Side Story Broadway Revival Cast Unveiled", The Hollywood Reporter, July 10, 2019 Isaac Powell | Actor, Producer, IMDb (באנגלית אמריקאית) DeCwikiel-Kane, Dawn. "Greensboro native lands big role on Broadway", News & Record, August 6, 2017, accessed June 4, 2018 "Our Trainers - Powell Fitness" (באנגלית). 31 בדצמבר 2019. נבדק ב-23 בנובמבר 2022. {{cite web}}: (עזרה) go.tlc.com https://go.tlc.com/show/my-big-fat-fabulous-life-tlc. נבדק ב-23 בנובמבר 2022. {{cite web}}: (עזרה); חסר או ריק |title= (עזרה) Murawski, Katie (12 בדצמבר 2017). "Isaac Powell takes Broadway: Greensboro native and UNCSA graduate debuted his role on Dec. 3". Yes! Weekly. נבדק ב-4 ביוני 2018. {{cite news}}: (עזרה) "Broadway star Isaac Cole Powell on racial identity in Trump's America". GayTimes. 29 בספטמבר 2018. {{cite news}}: (עזרה) "Broadway First Dates: Wesley Taylor and Isaac Powell". 14 במרץ 2018 – via YouTube. {{cite web}}: (עזרה)